6. számú melléklet

**Az Országház, Országgyűlés Irodaháza és az országgyűlés Hivatala által használt épületek (továbbiakban: OH létesítmények) területén munkát végző külső gazdálkodó szervezetre, vállalkozóra, illetve ezek dolgozóira vonatkozó munkavédelmi, tűzvédelmi és munkarendi előírások**

1. MUNKAVÉDELMI ELŐÍRÁSOK

A fentiekben felsorolt épületek, építmények területén, illetve azokkal kapcsolatban a hatályos központi jogszabályokban, szabványokban rögzített munkavédelmi előírásokat minden tervező és kivitelező – külön felhívás nélkül is – köteles érvényre juttatni.

A külső gazdálkodó szervezet, illetve a tevékenység megkezdése előtt az Országgyűlés Hivatala részéről nyilatkozattételre jogosult személy tájékoztatja az érintett munkahely, terület lehetséges veszélyeiről, a szükséges védőintézkedésekről és a vonatkozó belső előírásokról. A külső gazdálkodó szervezetek kötelesek a Hivatal belső munkavédelmi szabályozásának betartásával végezni a munkájukat.

A külső gazdálkodó szervezet által igénybe vett munkaterületet – lehetőség szerint – el kell határolni, illetve meg kell jelölni. A munkaterület biztonságos állapotáról – a körülmények függvényében – az átadás előtt a Hivatalnak szerződésben illetékes alkalmazottja gondoskodik, az átadáskori állapotokat az átadási nyilatkozatban részletesen rögzíteni kell.

A külső gazdálkodó szervezet csak a munkavédelmi szempontból is megfelelő gépekkel, berendezésekkel, eszközökkel, szerszámokkal és hatóságilag engedélyezett anyagokkal végezheti a tevékenységét. Amennyiben a munkavégzés hosszabb ideig tart, úgy a külső gazdálkodó szervezet által alkalmazott gépekre, berendezésekre biztosítani kell az előírt és szükség szerinti biztonságtechnikai felülvizsgálatokat, karbantartást.

A külső gazdálkodó szervezet dolgozói rendelkezzenek a szerződött munkavégzéséhez szükséges szakmai, munkavédelmi ismeretekkel. A szerződött munkához kapcsolódó munkavédelmi oktatást a külső gazdálkodó szervezet köteles biztosítani az itt alkalmazott dolgozói részére. A helyi munkavédelmi problémák, szükséges ismeretek oktatásához – szükség esetén – rendelkezésre áll a Hivatal munkavédelmi szaktanácsadója.

A külső gazdálkodó szervezet dolgozói is csak biztonságos munkavégzésre alkalmas állapotban végezhetik a munkájukat, illetve tartózkodhatnak az OH létesítmények területén. Az ittas vagy egyéb szempontból biztonságos munkavégzésre alkalmatlan külső gazdálkodó szervezet dolgozóit a munkaadójuknak kell a fent felsorolt építmények területéről azonnali hatállyal eltávolítaniuk.

Az épületek, építmények területén dohányozni csak a kijelölt területeken lehet.

A Hivatal területén szeszes italt fogyasztani tilos.

A külső gazdálkodó szervezet köteles gondoskodni az itt dolgozó, tartózkodó munkavállaló állandó felügyeletéről.

A külső gazdálkodó szervezet köteles dolgozói részére biztosítani az előírt egyéni védőfelszerelést, védőitalt, valamint az elsősegélynyújtáshoz szükséges egészségügyi felszerelést és a megfelelő számú képzett elsősegélynyújtót.

Ha a Hivatal területén egyidejűleg több külső gazdálkodó szervezet dolgozik, szükség esetén a munkavégzést össze kell hangolni és a felelősségeket, eljárásokat a szerződésben rögzíteni kell. A munkák biztonságos végzésének koordinálása érdekében szükség szerint, de hetente egyszer megbeszélést kell tartaniuk.

A külső gazdálkodó szervezet a felsorolt épületekben lévő munkahelyén naponta össze kell, takarítania az esetlegesen összegyűlt törmeléket, bontott anyagokat és ezeket a szerződésben meghatározott időszakonként és az ott meghatározott helyre kell szállítania.

Az ideiglenes használatra átadott szociális létesítmények rendben tartásáról, takarításáról az igénybe vevő gazdálkodó szervezet köteles gondoskodni, a nevezett helyiségeket a szerződéses munka befejezésekor olyan állapotban köteles visszaadni, ahogy azt jegyzőkönyvileg átvette.

Vészhelyzetben, életveszélyes hiba vagy mulasztás esetén a Hivatal Közszolgálati Főosztály vezetője, a Műszaki Főosztály vezetője, illetve az általa megbízott képviselőik jogosultak a külső munkavállalók munkavégzését leállítani, a szükséges intézkedéseket megtenni, valamint a vészhelyzet után a munkavégzés folytatását engedélyezni.

Amennyiben az OH létesítmények területén a külső gazdálkodó szervezet dolgozója, vagy dolgozói munkabalesetet, foglalkozási megbetegedést szenvednek, úgy a külső gazdálkodó szervezet a központi rendeletekben előírt jelentési kötelezettség teljesítésén túl azonnal értesítenie kell az Országgyűlési Hivatal munkavédelmi előadóját vagy akadályoztatása esetén a Közszolgálati Főosztály vezetőjét (Telefon: 441-6071).

A külső gazdálkodó szervezet dolgozói mindkét épületben csak a munka végzéséhez, illetve az ezzel kapcsolatos tevékenységhez (pl. büfé igénybevétele) szükséges útvonalakon közlekedhetnek, illetve szükséges területeken tartózkodhatnak.

1. TŰZVÉDELMI ELŐÍRÁSOK

Az 1996. évi XXXI. törvény minden magyar állampolgár, illetve a Magyarország területén tartózkodó magánszemélyre nézve kötelezővé teszi, a tűz vagy közvetlen tűzveszély jelentését és a tűzoltásban - ellenszolgáltatás nélkül - életkoruk, egészségi, fizikai állapotuk alapján elvárható - szükség szerinti - személyes részvételt. Az érintett épületek területén a tűzvédelem - megelőző és tűzeseti jelleggel - a hely jelentősége miatt kiemelten fontos feladata minden egyes ott tartózkodó személynek.

Az OH létesítmények területén, illetve azokkal kapcsolatban a hatályos központi tűzvédelmi jogszabályok, szabványok előírásait minden gazdálkodó szervezet köteles betartani, alkalmazni.

A szerződéses munka megkezdése előtti munkaterület átadás-átvételt írásban kell rögzíteni.

Annak érdekében, hogy a külső gazdálkodó szervezet, vállalkozó megfelelő tűzvédelmi intézkedéseket alakíthasson ki, biztosítani kell részére az érintett helyiségek kockázati osztályba sorolását tartalmazó dokumentumot vagy annak szükséges írásos kivonatát. Természetesen a munka helyszínének tűzveszélyességi osztálya mellett meghatározó szerepe van a külső gazdálkodó szervezet által felhasznált anyagok, technológiák tűzveszélyességének is. A 22/2009. (VII.23.) ÖM rendelet által előírt tűzvédelmi megfelelőségi tanúsítvány beszerzéséről - amennyiben az előírt - a külső gazdálkodó szervezet köteles gondoskodni az általa felhasznált és alkalmazott új építési anyag, építési mód, tűz- vagy robbanásveszélyes készülék, gép, berendezés esetén.

Külső gazdálkodó szervezet az adott munkaterületen vagy munkára csak olyan dolgozót alkalmazhat, aki rendelkezik a technológiára, munkatevékenységre vonatkozó érvényes tűzvédelmi oktatással, illetve ismeretekkel és amennyiben előírt, a tűzvédelmi szakvizsgával is.

A szerződésbe foglalt munkavégzéshez szükséges mozgatható tűzvédelmi felszerelések, eszközök biztosítása a külső gazdálkodó szervezet feladata. Hosszabb ideig tartó munkavégzés esetén gondoskodnia kell a tűzvédelmi felszerelések, eszközök előírt felülvizsgálatáról, karbantartásáról is. Amennyiben a tűzvédelmi felszerelést, eszközt az Országgyűlés Hivatala biztosítja, úgy ezt a szerződésben külön rögzíteni kell. Az épületben dohányozni csak a kijelölt területeken szabad! Égő cigarettát, gyufát tilos olyan helyre tenni, illetve dobni, ahol tüzet okozhat! Tűzveszélyes munkaterületen a külső gazdálkodó szervezet köteles fokozottan ellenőrizni, hogy dolgozói betartják-e a hatályos tűzvédelmi előírásokat, dohányzással kapcsolatos szabályokat.

Tűzveszélyes tevékenységet csak a Hivatal kijelölt munkatársai által ellenjegyzett, alábbi „Alkalomszerű tűzveszélyes tevékenység feltételei” nyilatkozat birtokában végezhetnek, illetve végeztethetnek külső gazdálkodó szervezetek is.

Munkát elrendelő szerv, személy................................................................................

ALKALOMSZERŰ TŰZVESZÉLYES TEVÉKENYSÉG FELTÉTELEI

A munkavégzés helye:..................................................................................................

A munka végzés ideje:

201....év...................................hó...................nap..................órától

201 ...év................................. hó................... nap..................óráig

A munkát végzők neve: ……………………………………………………………………………………

beosztása: ……………………………………………………………………………………

tűzv. szakvizsga biz. szám: ……………………………………………………………………………………

vagy oktatási naplószám: ……………………………………………………………………………………

A tevékenység leírása: ……………………………………………………………………………………

............................................................................................................................................

A munka tűzveszélyes környezetben történik? (megfelelő aláhúzandó) NEM, ha IGEN akkor a felügyeletet biztosító személyek neve, beosztása, feladata:

............................................................................................................................................

Az alkalomszerű tűzveszélyes tevékenységet a 201…….év….……………hó ….. napján megtartott helyszíni felmérés alapján, a nyomtatvány hátoldalán lévő általános és az alábbi eseti előírások végrehajtása, illetve betartása mellett szabad végezni:

............................................................................................................................................

…………………………………………………………………………………………………………………………..

\_\_\_\_\_\_\_\_\_\_\_\_\_\_\_\_\_\_\_

munkát elrendelő aláírása

Minden tűzveszélyes és, vagy porral, füsttel, gőzzel járó tevékenységet, a munkavégzés megkezdése előtt be kell jelenteni az Országgyűlési Őrség Tűzbiztonsági Osztályán (XV. udvarban személyesen) vagy a 4115 – ös telefonszámon.

A munkavégzés helyén a vonatkozó jogszabályi előírásban szereplő eszközökön túl az alábbi tűzoltó felszereléseket, tűzoltó készülékeket kell készenlétbe helyezni:

……………………………………………………………………………………………………………………….....

…………………………………………………………………………………………………………………………..

……………………………….,201…….év………hó……….nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tűzbiztonsági Osztály

képviseletében

A feltételekben felsorolt előírásokat az alábbi - a helyi sajátosságoknak megfelelő - tűzvédelmi előírásokkal **egészítem ki:** (Ha a munkát külső szerv, vagy személy végzi.)

............................................................................................................................................

…………………………………………………………………………………………………………………………..

..........................., 201....... év .........hó .........nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a létesítmény vezetője, megbízottja

A feltételekben felsorolt előírásokat **tudomásul veszem** és azok betartásáért büntetőjogilag **felelősséget vállalok:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

munkát végző aláírása

**ALKALOMSZERŰ TŰZVESZÉLYES TEVÉKENYSÉG FELTÉTELEI**

**ÁLTALÁNOS TŰZVÉDELMI ELŐÍRÁSAI**

1. A munkát tilos megkezdeni mindaddig, amíg a tűz- vagy robbanásveszélyt el nem hárították.
2. A hegesztőknek és egyéb nyílt lánggal járó munkát végzőknek a tevékenység végzéséhez tűzvédelmi szakvizsgával kell rendelkezni. Egyéb tűzveszélyes tevékenységet a tűzvédelmi szabályokra, előírásokra kioktatott személy végezhet.
3. A tűzveszélyes munkavégzés 5 méteres környezetéből az éghető anyagokat el kell távolítani. Ha ez nem lehetséges, akkor:

* Hősugárzás ellen az éghető anyagot nem éghető, jó szigetelő anyaggal kell elhatárolni, letakarni,
* Izzó anyagok szétszóródásakor az éghető anyagok p1. vizes ponyvával való letakarása, a veszélyeztetett környezet vízzel való fellocsolása, stb.

1. Az alkalomszerű tűzveszélyes tevékenység végzésénél a környezetben dolgozó személyeket is figyelmeztetni kell a tevékenység végzése alatti fokozottabb óvatosságra.
2. A tűzveszélyes tevékenység befejezése után a munkavégző a helyszín és annak környezetét tűzvédelmi szempontból köteles átvizsgálni és minden olyan körülményt megszüntetni, ami tüzet okozhat (p1.: izzó parázs, felmelegedett anyag lehűtése, stb.).
3. Ellenőrzés esetén a tevékenység feltételeit meghatározó iratokat fel kell mutatni.
4. Ha a tevékenység körzetében födémáttörés van, úgy a nyílásokat le kell fedni és az alsó – esetlegesen felső - szintet át kell vizsgálni, hogy nincs-e tüzet okozható körülmény. A munka befejezésekor a szinteket át kell vizsgálni.
5. A hegesztéshez használt palackokat úgy kell elhelyezni, hogy az áramkör részévé ne válhassanak.
6. A palackokat a fűtőtesttől, a hegesztés és lángvágás, stb. helyétől olyan távolságra kell elhelyezni, hogy az ne melegedhessen fel.

Az engedélyt az Országgyűlés Hivatala, megfelelő műszaki ügyintézőjével és az Országgyűlési Őrség Tűzbiztonsági Osztályával is láttamoztatni kell, akik az okmányt – szükség esetén – kiegészíthetik.

A tűzveszélyes tevékenység befejezése után a munkát végző a munka helyszínét tűzvédelmi szempontból köteles átvizsgálni és esetleges tűz keletkezését meggátolni.

Az OH létesítményekben végzett munkák esetén a tűzveszélyes tevékenység megkezdését és befejezését az Országgyűlési Őrség Tűzbiztonsági Osztályánál is be kell jelenteni.

A gazdálkodó szervezetnek a munkát úgy kell megszerveznie, hogy menekülési útvonalakat még átmenetileg se torlaszoljanak el.

Amennyiben a külső gazdálkodó szervezet munkájához Robbanásveszélyes osztályba sorolt anyagot használ fel, illetve tárol a helyszínen, úgy ehhez kérje ki az Országgyűlési Őrség Tűzbiztonsági Osztály szolgálatparancsnokának véleményét (pl. fapadló lakkozása stb.).

A napi munka végeztével a külső gazdálkodó szervezetnek munkahelyét csak úgy szabad elhagynia, hogy a balesetet, tűzesetet okozható veszélyforrásokat megszüntette, elzárta (pl. feszültség mentesíteni kell az elektromos berendezéseket; izzó, parázsló anyag nem maradhat; magasban olyan anyagot nem hagyhat, amelyet esetleges szélvihar lesodorja és balesetet okozzon).

Káros tűz vagy közvetlen tűzveszély észlelése esetén a jelzést a következő módon kell megtenni:

* az Országházban: Országgyűlési Őrség Tűzbiztonsági Osztályán személyesen illetve a 4115-ös vagy 4230-as házi telefonszámon, vagy a legközelebbi kézi tűzjelző üvegének betörésével.
* Irodaházban: Az Országgyűlési Őrség földszinti és félemeleti szolgálati helyein személyesen, vagy a 6119 telefonszámon.
* A Hargita téri épületben az épület gondnokának helyben, avagy a 112-es telefonszámon.

A tűzjelzéshez a Hivatal munkatársai segítségét is lehet kérni, akik kötelesek a jelzést venni, és a Hivatal Tűzvédelmi Szabályzata és Tűzriadó terve szerint eljárni.

A munkavégzéssel érintett területek kockázati osztályba sorolását az organizációs bejáráson kapják meg a vállalkozók.

1. MUNKARENDI ELŐÍRÁSOK

Az Országházi létesítményekben munkát végző külső gazdálkodó szervezetek itteni munkarendjüket úgy határozzák meg, hogy a munka-kezdési és befejezési időpontjuk - hétköznap - reggel 6.30 óra és 16.30 óra közé essen az átöltözési idővel együtt. Az általuk alkalmazott munkaidőt kötelesek közölni szerződéskötéskor.

Indokolt esetben, ha az általunk közölt időpontokon kívül eső időszakban kell munkát végezniük, úgy ezt csak a Műszaki Főosztályhoz (továbbiakban: M.F.) tartozó osztályok által biztosított külön engedéllyel tehetik.

Az épületekbe belépni és bent tartózkodni csak érvényes belépővel lehet.

Használatos az arckép nélküli állandó belépőjegy. Ez olyan határozott időre szóló engedély, amely az Országház XIII-as számú kapuján át, illetve az Irodaházba jogosít belépésre, és csak munkaidőben a személyi igazolvány felmutatásával együtt érvényes. Ilyen belépőt azok a külső gazdálkodó szervezet dolgozói kaphatnak az M.F.-n keresztül, akik az Országházban vagy az Irodaházban végeznek állandó jellegű munkát, vagy oda rendszeresen bejárnak munkát végezni.

Az arckép nélküli igazolvány elvesztését írásban azonnal jelenteni kell az Igazgatási Iroda vezetőjének. Ugyancsak használatos a névjegyzék alapján történő beléptetés, amelyet meghatározott ideig tartó munkavégzés esetén biztosítunk. A névjegyzék alapján történő be- és kiléptetési engedélyt az M.F.-hez tartozó osztályok biztosítják a külső gazdálkodó szervezet dolgozói részére. Ezért az adott munkavégzésnél alkalmazott külső gazdálkodó szervezet dolgozói adatszolgáltató jegyzékét/névjegyzékét/ a munkaadójuk cégszerű aláírással ellátva a munkák megkezdése előtt három héttel köteles - az adott munkában érintett - M.F.-hez tartozó osztály rendelkezésére bocsátani. Az adatszolgáltató jegyzék előírt időben történő elküldésének elmulasztásából következő mindenfajta kár, késés, anyagi következmény a külső gazdálkodó szervezetet, vállalkozót terheli. A névjegyzék alapján történő be- és kilépésre jogosultak az Országház XIII-as számú kapuján és az Irodaház gazdasági kapuján át közlekedhetnek.

Az Országházban és az Irodaházban névjegyzék alapján munkát végző külső gazdálkodó szervezet dolgozói (külső gazdálkodó szervezet) amennyiben - esetenként - az engedélyezett munkaidőn túl illetve munkaszüneti napokon is kívánnak munkát végezni, úgy erre munkaadójuk cégszerű aláírásával ellátott kérelemmel - a rendkívüli munkavégzést megelőzően legalább két nappal - kérhet engedélyt az M.F-hez tartozó - érintett - osztálytól. A kérelemnek tartalmaznia kell a fentiekben előírt adatszolgáltatáson kívül a rendkívüli munka várható időtartamát (kezdés, befejezés) és pontosan behatárolt helyét.

A névjegyzék alapján történő be- és kilépésre jogosultak rendkívüli munkavégzéskor az Országház Látogatóközpont felöli kapun és az Irodaház főbejáratán keresztül közlekedhetnek.

Anyagok, szerszámok, csomagok be- és kiszállítása a tárgybani épületekbe csak a vonatkozó előírásoknak megfelelően történhet. Ellenőrzés szempontjából csomagnak kell tekinteni kézitáskánál nagyobb méretű táskát, bőröndöt, külön csomagolt tárgyakat. Beszállításkor a külső gazdálkodó szervezet dolgozói - előzetesen - pontos, részletes listát, szállítólevelet köteles készíteni a beszállítandó anyagokról, tárgyakról, amelyet a beszállításkor köteles - külön felszólítás nélkül - leadni a kapuőrségnek.

A külső gazdálkodó szervezet által vállalt tevékenységhez szükséges szerszámok, eszközök, gépek, berendezések valamint anyagok ki- és beszállítása az Országház XIII-as számú kapuján illetve az Irodaház gazdasági kapuján keresztül történik. Az anyagok, tárgyak kiszállításához szükséges engedélyt, a kapujegyet az M.F-hez tartozó - érintett - osztály biztosít a külső gazdálkodó szervezetnek az előzetesen leadott pontos, részletes lista alapján. Kiszállításkor a kapujegyet - külön felszólítás nélkül - le kell adni a kapuőrségnek.

Az anyagok, tárgyak ki- és beszállítása csak a hivatalos munkaidő alatt történhet. A szállítás időpontját - elsősorban az Országház esetében - legalább két nappal a szállítás előtt egyeztetni kell a M.F. - érintett - műszaki ügyintézőjével, akadályoztatások elkerülése miatt. A külső gazdálkodó szerv által szállított és a két épületben felhasználásra, beépítésre kerülő anyagokat, tárgyakat csak a külső gazdálkodó szerv megbízottja veheti át, úgy, hogy azt azonnal a M.F. - érintett - műszaki ügyintézője által kijelölt tároló helyre szállítja.

A gazdálkodó szervezet mindkét épületben csak a munka végzéséhez illetve az ezzel kapcsolatos tevékenységhez (pl. hivatali étkezde, büfé igénybevétele) szükséges útvonalakon közlekedhetnek, illetve szükséges területeken tartózkodhatnak. Az Országházban és az Irodaházban a külső gazdálkodó szervezet dolgozói csak a teherliften szállíthatnak. A személylifteket a külső gazdálkodó szervezet dolgozói nem használhatják!

A külső gazdálkodó szervezet, vállalkozó köteles biztosítani, felügyelni, hogy dolgozói a vonatkozó jogszabályoknak, szabályzatoknak, előírásoknak megfelelő munkafegyelmet, állampolgári fegyelmet maradéktalanuk be- és megtartsák.

A kibontott anyagokról a külső gazdálkodó szervezet köteles pontos, részletes bontási jegyzéket készíteni. Minden bontott anyagot a M.F-nek történő átadásig jól zárható vagy őrzött területen köteles tárolni.

A M.F-nek történő átadást - a bontási jegyzék alapján - bizonylatolva kell elvégezni.

Az OH létesítményekben végzett munkák során a külső gazdálkodó szervezet köteles gondoskodni az itt használt, tárolt anyagai, tárgyai őrzéséről, vagyonbiztonságáról.

Azon külső gazdálkodó szervezet dolgozójától, aki vét a központi illetve a Műszaki Főosztály által előírt, meghatározott magatartási, munkarendi szabályok ellen, a belépési engedélyét megvonjuk!