**ADÁSVÉTELI SZERZŐDÉS**(tervezet)

amely létrejött egyrészről: az **Országgyűlés Hivatala**

székhely: 1055 Budapest, Kossuth Lajos tér 1-3.,

adószám: 15300014-2-41

képviseli: …………………………………….

mint vevő (a továbbiakban: „Vevő”),

másrészről: a **…………………………………………...**

székhely:…………………………………………

adószám: ……………………………………….

cégjegyzékszám: Cg…………………………..

képviseli: …………………………………………

mint eladó (a továbbiakban: „Eladó”),

a továbbiakban együtt: „Szerződő Felek”) között **„Csomagvizsgáló berendezések valamint kombinált keresőkapuk beszerzése és karbantartása (694/2017)”** tárgyában az alulírott napon és helyen, a következő feltételekkel.

**Előzmények**

1. A Vevő uniós értékhatárt elérő, nyílt közbeszerzési eljárást folytatott le „Csomagvizsgáló berendezések valamint kombinált keresőkapuk beszerzése és karbantartása (694/2017)” tárgyában, amely eljárás nyertese az Eladó lett. A **2017/S 244-509130** számú hirdetmény 2017. december 20-án jelent meg az Európai Unió Hivatalos Lapjában.
2. Az Eladó a jelen Szerződés aláírásával kijelenti, hogy a közbeszerzési eljárásban a feladataival kapcsolatban a rendelkezésére bocsátott dokumentumokat, a Vevő követelményeit megismerte, azok tartalmát elfogadta, az eljárás során a további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.
3. A közbeszerzési eljárás során keletkezett dokumentációkban, továbbá az ajánlatban meghatározott műszaki, szakmai tartalom egymást kölcsönösen kiegészíti és magyarázza. Amennyiben a közbeszerzési eljárás során keletkezett dokumentációk, továbbá az ajánlatban meghatározott műszaki, szakmai tartalom eltérést, ellentmondást tartalmaz, akkor minden esetben a Vevő számára kedvezőbb megoldás az irányadó.
4. **A szerződés tárgya**
   1. Az Eladó vállalja az 1. sz. melléklet szerinti műszaki követelményeknek és a 2. sz. mellékletként csatolt műszaki leírásoknak megfelelő következő termékek beszerzését, telepítését, üzembe helyezését és a kezelők oktatását:
5. 1 db egynézetes, 3 db kétnézetes csomagvizsgáló berendezés ki-befutó görgősorokkal,
6. 2 db, a nukleáris medicinában használt izotópokat elkülönítetten jelezni képes, személyek ruházatában elrejtett ionizáló sugárzást kibocsátó és fémtartalmú anyagok kimutatására szolgáló berendezés (kombinált keresőkapu),
   1. Az Eladó vállalja a berendezések 6.3 pont szerinti jótállási idő alatti teljes körű, a garancia fenntartásához valamint a biztonságos üzemeltetéséhez szükséges karbantartását az 1. sz. mellékletben foglaltaknak, a vonatkozó jogszabályi előírásoknak és gyártói utasításoknak megfelelően, továbbá a meghibásodott termékek garanciális javítását.
7. **Teljesítési határidő, a szerződés időtartama**
   1. A berendezések helyszínre szállításának, sikeres próbaüzemet követő átadásának határideje: **2018. június 15.**
   2. A karbantartás, garanciális javítás időtartama azonos a 6.3. pont szerinti jótállás időtartamával.
   3. Az Eladó a 2.1. pontban meghatározott határidő tekintetében a Vevővel előzetesen egyeztetett időpontban történő előteljesítésre jogosult.
   4. Az 1.1-1.2. pontban foglaltak teljesítése kizárólag a Szerződő Felek által előzetesen, írásban egyeztetett időpontban lehetséges. Ennek érdekében az Eladó a telepítés illetve karbantartás tervezett időpontjáról legalább 10 munkanappal korábban köteles értesíteni a Vevő jelen szerződésben szakmai kérdésekben illetékes kapcsolattartóként megjelölt képviselőjét.
8. **A teljesítés helye, módja, igazolása**
   1. A teljesítés helye:

* Országgyűlés Irodaháza (1054 Budapest, Széchenyi rkp. 19.)
* Országház, (1055 Budapest, Kossuth Lajos tér 1-3.), a pontos helyszínek a Vevő által a teljesítéskor kerülnek meghatározásra.
  1. Az 1.1. pontban foglaltakra vonatkozó előírások:
     1. Az Eladó az 1.1. pontban meghatározott berendezéseket a Vevő birtokába adja, és a rájuk vonatkozó tulajdonjogot a Vevőre átruházza. A tulajdonjog átszállásának időpontja azonos az Eladót a szerződésben foglaltak alapján megillető vételár megfizetésének időpontjával.
     2. Az Eladó köteles a berendezések magyar nyelvű kezelési utasításait, gépkönyveit a Vevő részére átadni valamint a Vevő által kijelölt dolgozóknak a Szerződés alapján átadott berendezések üzemeltetéséről oktatást tartani. Az oktatásnak olyan színvonalúnak kell lennie, hogy a Vevő munkatársai képesek legyenek a berendezések önálló üzemeltetésére.
     3. A meglévő kapuk, csomagvizsgáló berendezések leszerelését és raktárba helyezése a Vevő végzi el.
     4. Az Eladó vállalja, hogy a jótállási idő alatt legfeljebb egy alkalommal a Vevő igénybejelentése alapján – további költség felszámítása nélkül – áttelepíti az Országgyűlés Hivatala használatában lévő másik épületbe.
     5. Az 1.1. pontban foglaltak szerződésszerű teljesítésének ellenőrzése próbaüzemmel történik, amely a sikeres üzembe helyezést követően kezdhető meg, időtartama folyamatosan 15 naptári nap. Ezen időtartam alatt bekövetkezett bármely meghibásodás, továbbá téves riasztás vagy a riasztás elmaradása esetén a próbaüzemet – akár több alkalommal is – teljes terjedelemben meg kell ismételni.
     6. A Szerződés az 1.1. pontban foglaltak tekintetében az átadás-átvételi jegyzőkönyv kelte napján tekinthető teljesítettnek, amely aláírásának és a teljesítésigazolás kiállításának feltételei:

1. az összes berendezés leszállítása, telepítése, üzembe helyezése, beállítása, a berendezések kezelési utasításainak, gépkönyveinek átadása,
2. a próbaüzem sikeres lefolytatását igazoló jegyzőkönyv,
3. a berendezések üzemeltetését végző munkatársak részére tartott oktatás dokumentálása,
4. a berendezésekre vonatkozó szabványossági nyilatkozatok,
5. a berendezések CE megfelelőségének igazolása,
6. a berendezések kezelési utasításai, gépkönyvek magyar nyelven.
7. a berendezésekre vonatkozó OSSKI szakvélemény és az ÁNTSZ OTH minősítés vagy nyilvántartásba vétel igazolása,
8. a berendezések megfelelőségi tanúsítványai, igazolásai,
9. az Eladó sugárzó berendezések javításához való jogosultságát igazoló engedély másolata.
   1. Az 1.2. pontban foglaltakra vonatkozó előírások:
      1. Az Eladó köteles a kifogástalan üzemhez szükséges felülvizsgálati, ellenőrzési munkákat elvégezni, az esetleges meghibásodásokat a 7. pontban foglaltak szerint elhárítani.
      2. A karbantartási feladatokat az Eladó a gyártó által meghatározott rendszerességgel, az 1. sz. mellékletben foglaltak figyelembe vételével, féléves elszámolással, megfelelő szakképzettséggel rendelkező szakemberek bevonásával, legjobb tudása és szakmai felkészültsége alapján alaposan, gondosan, magas színvonalon, kifogástalan minőségben, az elfogadott szakmai-technológia alkalmazásával az érvényben lévő jogszabályoknak valamint a gyártói előírásoknak megfelelően végezni.
      3. A karbantartás kiterjed a berendezések rendeltetés szerinti üzemét biztosító mindennemű tevékenységre; a fali csatlakozó vezetékekbe épített szerelvények és egyéb ellátó berendezések karbantartásának kivételével.
      4. A rendszeres karbantartás magában foglalja az összes, működőképességhez és garancia-fenntartáshoz szükséges tevékenység elvégzését és anyagok felhasználását.
      5. A karbantartás körében az Eladó feladata a Szerződés alapján átadott berendezések folyamatos üzemképes állapotban tartása, a berendezések ellenőrzése is.
      6. Az Eladó teljes körű felelősséget vállal a karbantartási munkák nem megfelelő elvégzéséből származó minden kárért.
      7. Az Eladó köteles a karbantartásokat és az esetleges javításokat a helyszínen végezni.
      8. Az 1.2. pontban meghatározott karbantartási illetve javítási feladatok elvégzésének igazolása a munkalapok alapján kiállított teljesítésigazolással történik. A munkalapokon fel kell tüntetni az elvégzett munkát és az esetleg kicserélt alkatrészeket. A munkalapok 3 példányban készülnek, amelyekből egy-egy példány a számla melléklete, illetve a teljesítés igazolására jogosult személyt valamint az Eladót illeti meg.
10. **Szerződéses ár**
    1. Az Eladót a jelen Szerződés 1.1. pontjában foglaltak szerződésszerű, maradéktalan, hibátlan teljesítése ellenében …………………..,- Ft.+ÁFA összegű ellenszolgáltatás illeti meg.
    2. Az 1.2. pontban meghatározott szolgáltatások díja …………. - Ft + ÁFA/6 hónap, vagyis ……………….- Ft + ÁFA/ év, amely tartalmazza a szolgáltatások teljesítése során felhasználásra kerülő anyagok költségét és a munkadíjakat is. A garancia keretében térítésmentes az alkatrészek esetleges kicserélése.
    3. A jelen Szerződés alapján az Eladó részére a 6. pontban meghatározott jótállási idő alatti, ……………………..- Ft összegű karbantartási díj figyelembe vételével mindösszesen …………….…….. Ft + ÁFA összegű vállalkozási díj fizethető ki.
    4. Az árakat, díjtételeket a jelen Szerződés 3. sz. melléklete tartalmazza.
    5. A 4.1-4.2. pontban foglaltak tartalmazzák a jelen szerződés teljesítéshez szükséges összes költséget, azokon felül egyéb ár, díj felszámítására, költség elszámolására nincs lehetőség, továbbá a szerződés időtartama alatt semmilyen jogcímen sem emelhetők.
    6. Az Eladó kijelenti, hogy az ajánlati ár meghatározása során figyelembe vett minden körülményt, amely a szerződésszerű teljesítéshez szükséges.
11. **Fizetési feltételek**
    1. A Vevő a jelen Szerződésben meghatározott ellenérték pénzügyi fedezetével rendelkezik, azonban előlegfizetést nem teljesít.
    2. Az Eladó az 1.1. pontban foglaltak vonatkozásában egy db számla benyújtására jogosult, a számla benyújtásának feltétele a teljesítésnek a 3.2.6. pontban foglaltak szerinti átadás-átvételi jegyzőkönyv alapján kiállított teljesítésigazolás. A számla benyújtásának további feltétele a 9. pontban előírt biztosíték Vevő rendelkezésére bocsátása.
    3. Az 1.2. pontban meghatározott szolgáltatás tekintetében a szerződés az Áfa törvény 58. §-a szerinti elszámolási időszakra kötött ügyletnek minősül, az elszámolási időszak: 6 hónap, számla benyújtására utólag, a teljesítés 3.3.8. pont szerinti igazolását követően van lehetőség.
    4. A számlákon a Vevő neve, címe, adószáma: Országgyűlés Hivatala 1055 Budapest, Kossuth Lajos tér 1-3., 15300014-2-41. A számlák postázási címe: Országgyűlés Hivatala, Műszaki Főosztály, 1055 Budapest, Kossuth L. tér 1-3.
    5. A jelen szerződésre az adózás rendjéről szóló 2017. évi CL. törvény rendelkezései vonatkoznak.
    6. A Vevő a számlák értékét a közbeszerzésekről szóló 2015. évi CXLIII. tv. (Kbt.) 135. § (1), (3), és (6) bekezdésében, a Ptk. 6:130. § (1)-(2) bekezdéseiben előírtak szerint, az általános forgalmi adóról szóló 2007. évi CXXVII. törvény előírásainak megfelelően kiállított számla kézhezvételétől számított 30 napon belül utalja át az Eladó által kiállított számlán feltüntetett, az Eladó cégkivonatában szereplő bankszámlájára.
    7. Késedelmes fizetés esetén a Vevő a Polgári Törvénykönyvről szóló 2013. évi V. törvény (Ptk.) 6:155. §-a szerinti késedelmi kamat fizetésére köteles.
    8. Az Eladó a Kbt. 136. § (1) bekezdése alapján kötelezettséget vállal arra, hogy
12. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
13. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
14. **Szavatosság, jótállás**
    1. Az Eladó szavatolja, hogy a szerződés alapján általa telepített, a Vevőnek átadott berendezések, felhasznált anyagok újak, alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési hibától.
    2. Az Eladó a Ptk. 6:171.-6:173. §-ai szerint jótállást vállal a Szerződés hibátlan teljesítéséért illetve, a Vevő részére átadott termékekre, felhasznált anyagokra, az Eladó és alvállalkozói, közreműködői által a jelen Szerződés alapján teljesített szolgáltatásokért, azok hiba és hiánymentességéért, a jelen Szerződésben és mellékleteiben, a vonatkozó jogszabályokban, szabványokban foglaltaknak való megfelelőségéért.
    3. Az Eladó az általa telepített, a Vevőnek átadott berendezésekre és a Szerződés alapján általa teljesített szolgáltatásokra, elvégzett feladatokra vonatkozóan a 3.2.6. pont szerinti teljesítésigazolás kiadásától számított ……hónap jótállást vállal.

(A végleges ajánlat alapján kerül kitöltésre.)

* 1. Az Eladó jótállási és szavatossági felelőssége nem terjed ki az olyan hibákra, amelyek az átadott kezelési utasítások be nem tartásából, rendeltetésellenes használatból, rongálásból, illetve elemi csapásból származnak, ebben az esetben az Eladó a hibajavításra vonatkozó írásbeli ajánlatot ad a Vevőnek, majd annak írásbeli jóváhagyását követően végzi el a hiba elhárítását.
  2. Amennyiben az Eladó jótállási kötelezettsége alapján valamely terméket, anyagot kicserél, úgy annak jótállási ideje a csere napjától újra kezdődik.
  3. Az Eladó a jótállási, garanciális kötelezettségei illetve felelőssége alól nem mentesülhet a karbantartási feladatok nem megfelelő elvégzésére hivatkozva azon időszak tekintetében, amikor a karbantartási feladatokat az Eladó köteles ellátni.
  4. Az Eladónak a Szerződés szerinti jótállási, garanciális kötelezettségei változatlanul fennmaradnak abban az esetben is, ha az Eladó a karbantartási feladatait nem teljesíti szerződésszerűen illetve az előírásoknak megfelelően (a karbantartási feladatok nem teljesítése nem jár garanciavesztéssel).
  5. A karbantartandó gépekre, eszközökre vonatkozó karbantartási feladatok Eladótól eltérő más vállalkozás általi – előírásoknak megfelelő – végzése nem érinti Eladónak a Szerződés szerinti jótállási, garanciális kötelezettségeit.
  6. A jótállási idő alatt bejelentett igények jótállási idő leteltét követő hat hónapon belül is érvényesíthetők.
  7. Az Eladó szavatossági illetve jótállási kötelezettségeire a jelen Szerződésben nem rendezett kérdések tekintetében a Ptk. vonatkozó rendelkezéseit kell megfelelően alkalmazni.

1. **Műszaki hibaelhárítás** 
   1. A próbaüzem időtartama alatt az Eladó köteles a Vevő által észlelt hibák javítását a hibabejelentést követően haladéktalanul megkezdeni, és a lehetséges legrövidebb időn belül elvégezni. A hibaelhárítást követően a próbaüzemet teljes terjedelmében le kell folytatni.
   2. A jótállás időtartama alatt az Eladó köteles a Vevő által észlelt hibák javítását a hibabejelentést követő ………. órán belül a helyszínen megkezdeni, és további 48 órán belül, mind az anyagok, alkatrészek, mind az elvégzett munka tekintetében saját költségére, elvégezni.

(A nyertes ajánlat alapján kerül kitöltésre)

* 1. Amennyiben az Eladó a hiba kijavítását a 7.2. pontban előírt időn belül nem kezdi meg, illetve a hiba kijavítását a 7.2. pontban meghatározott határidőre nem végzi el, a 8.2. pont szerinti késedelmi kötbér fizetésére köteles. A Vevő továbbá jogosulttá válik az Eladó által el nem végzett munkát – az Eladó költségére és kockázatára – harmadik személlyel elvégeztetni, és az emiatt felmerülő költségeit a biztosíték terhére érvényesíteni.
  2. Mentesül az Eladó a kötbérfizetési kötelezettsége alól, amennyiben a hiba elhárítását a vállalt határidőn belül megkezdi, de a 7.2. pontban előírt határidőre nem képes befejezni, azonban e határidőn belül a jelen Szerződés 1. számú mellékletében meghatározott műszaki követelményeknek megfelelő csereeszköz biztosításáról gondoskodik, továbbá a késedelem tényét okát, valamint a hibaelhárítás általa vállalt határidejét a Vevőnek írásban bejelenti.
  3. Amennyiben az Eladó a hibabejelentést követően a hibaelhárítását nem kezdi meg, vagy a hibakijavítási kötelezettségének nem tesz eleget, és cserekészüléket sem biztosít, úgy a Vevő jogosult a javítási munkát az Eladó kockázatára és költségére harmadik személlyel elvégeztetni, és a javítás díját az Eladó részére továbbított szolgáltatásként számlázni, az Eladó pedig köteles a díjat a számlán feltüntetésre kerülő határidőn belül a Vevő számlájára átutalni. A javítás, hibaelhárítás Eladótól eltérő más vállalkozás általi végzése nem érinti az Eladónak a Szerződés szerinti jótállási, garanciális kötelezettségeit.

1. **Kártérítés, kötbérek**
   1. Az Eladó köteles az általa, az alkalmazottja vagy közreműködője által okozott minden kárt a Vevő számára megtéríteni. A Vevő a kötbért meghaladó kárát is érvényesítheti az Eladóval szemben.
   2. Amennyiben az Eladó elmulasztja bármely kötelezettségének a szerződésben vállalt teljesítési határidőre történő teljesítését olyan ok miatt, amelyért felelős, úgy a Vevő késedelmi kötbérre jogosult. A kötbér alapja az 1.1. pontban foglaltak vonatkozásában a késedelemmel érintett berendezés(ek)re vonatkozóan a 3. sz. mellékletben meghatározott, ÁFA nélkül számított nettó egységár, az 1.2. pontban foglaltak vonatkozásában a késedelmesen teljesített szolgáltatással érintett berendezés(ek) karbantartására a 3. sz. mellékletben meghatározott éves díj 1%-a.
   3. Amennyiben az Eladó a karbantartási vagy hibaelhárítási kötelezettségének a Vevő által a tárgyfélév utolsó napját követően küldött írásbeli felszólítására sem tesz eleget a felszólító levélben meghatározott határidőn belül olyan ok miatt, amelyért felelős, úgy a Vevő jogosult a munkát az Eladó költségére és kockázatára mással elvégeztetni.
   4. Az Eladó hibás teljesítése esetén a Vevő a hiba kijavítására meghatározott határidő eredménytelen elteltétől a hiba kijavításáig a késedelmi kötbérrel megegyező mértékű minőségi kötbérre jogosult.
   5. A Vevőt meghiúsulási kötbér illeti meg abban az esetben, ha olyan okból, amelyért az Eladó felelős a jelen Szerződés teljesítése részben vagy egészben meghiúsul, ideértve különösen azon eseteket, ha az Eladó magatartása miatt a Vevő a Szerződéstől jogszerűen eláll vagy felmondja azt, vagy az Eladó a teljesítést jogos ok nélkül megtagadja vagy amennyiben a Szerződés lehetetlenül. A meghiúsulási kötbér mértéke – a meghiúsulás időpontjától függetlenül – a meghiúsulással érintett gépek, eszközök ÁFA nélkül számított ellenértékének 30 %-a.
   6. A késedelem vagy a hibás teljesítés miatt felszámításra kerülő kötbér a szerződésszegés napján, a meghiúsulási kötbér a jelen Szerződés részben vagy egészben történő megszűnése napján, vagy a meghiúsulásról a Vevő által történő tudomásszerzés napján válik esedékessé.
   7. Az esedékessé vált kötbér illetve kártérítési igény – az Eladó egyoldalú hozzájáruló nyilatkozata vagy mindkét fél által aláírt jegyzőkönyv alapján – a fizetendő összegből levonható, továbbá az 1.2. pont szerinti szolgáltatások esetén a 9. pont szerinti biztosíték terhére érvényesíthető.
   8. Bármely nem szerződésszerű teljesítés jogi fenntartás nélküli elfogadása a Vevő részéről nem jelent joglemondást azon igényről vagy igényekről, amelyek a Vevőt az Eladó szerződésszegése következményeként megilletik.
2. **Biztosíték**
   1. Az Eladó a szerződés hibás teljesítésével kapcsolatos igények biztosítékaként – a Kbt. 134. §. (3) bekezdése alapján, a Kbt. 134. § (6) bekezdés a) pontjának megfelelő –biztosítékot nyújt a Vevőnek a jótállás időtartamát kettő hónappal meghaladó érvényességi idővel, a 4.1 pont szerinti, ÁFA nélkül számított ellenszolgáltatás 5%-át kitevő, vagyis ……………………..- Ft értékben. értékben. Az 5.2 pont szerinti számla benyújtásának feltétele ezen biztosíték rendelkezésre bocsátása az arról szóló eredeti okmány Vevő részére történő átadásával. A biztosítékról szóló eredeti okmány a szerződés 8. sz. mellékletévé válik.
   2. Az Eladó hibásan teljesít, amennyiben az általa telepített berendezés, illetve teljesített bármely szolgáltatás nem felel meg a Szerződés szerinti követelményeknek vagy a hatályos jogszabályi rendelkezéseknek vagy hatósági előírásoknak vagy a hatályos magyar szabványoknak, szakmai szokásoknak.
3. **Felelősségbiztosítás**
   1. Az Eladó viseli a munkavégzéssel, kivitelezéssel érintett munkaterületen a kárveszélyt a munkaterület átvételétől annak a Vevő részére történő visszaadásáig.
   2. Az Eladó felelősséget vállal a saját és az általa igénybe vett alvállalkozók és egyéb közreműködők, teljesítésben résztvevő személyek munkájáért és egyéb teljesítéséért.
   3. Az Eladó legkésőbb a szerződéskötést követő 5 munkanapon belül köteles meglévő, a Szerződés tárgyát képező munkákra (röntgenberendezések és fémkereső kapuk telepítése, üzembe helyezése, karbantartása, javítása, szerelése) vonatkozó munkákkal okozott károkra vonatkozó felelősségbiztosítása kötvényének másolatát, továbbá a biztosítási díj legalább 2018. július 31-ig történt rendezését igazoló, a biztosító társaság által kiállított eredeti igazolást a Vevőnek átadni. A biztosítás kárkifizetési limitje legalább 3.000.000 forint/káresemény és legalább 6.000.000 forint/év kell legyen.

vagy: Amennyiben az Eladó nem rendelkezik az előző pontban meghatározott feltételeknek megfelelő, érvényes felelősségbiztosítással:

(Az ajánlatban csatolt nyilatkozat alapján kerül véglegesítésre.)

10.3. Az Eladó köteles a Szerződés tárgyát képező munkákra (röntgenberendezések és fémkereső kapuk telepítése, üzembe helyezése, karbantartása, javítása, szerelése) vonatkozó munkákkal okozott károkra vonatkozó felelősségbiztosítási szerződést haladéktalanul megkötni, a biztosítási ajánlat és annak elfogadására vonatkozó nyilatkozata másolatát a szerződéskötést követő 5 munkanapon belül, a biztosítási kötvény másolatát és a díj megfizetésére vonatkozó, a biztosítótársaság által kiadott eredeti igazolást legkésőbb 2018. május 21-ig a Vevő részére átadni.

* 1. A 10.3. pontban foglaltaknak megfelelő érvényes felelősségbiztosítás hiányában a munkaterület átadása és a helyszíni munkavégzés megkezdésre nincs lehetőség. A felelősségbiztosítás hiánya miatt bekövetkező késedelemből származó összes következmény az Eladót terheli.
  2. Az Eladó köteles a felelősségbiztosítási szerződést a jelen Szerződés hatálya alatt folyamatosan fenntartani, és a biztosítási díj megfizetésére vonatkozó, a biztosítótársaság által kiadott igazolást minden díjfizetést követően megküldeni a Vevő részére.
  3. A felelősségbiztosítási kötvény másolata és a biztosítási díj megfizetésére vonatkozó, a biztosítótársaság által kiadott eredeti igazolás a Szerződés 7. sz. mellékletévé válik.

1. **Együttműködés, értesítés**
   1. A Szerződő felek kötelezettséget vállalnak arra, hogy a jelen szerződés teljesítése érdekében egymással együttműködnek, és a jelen szerződésben felhatalmazzák a következő személyeket, hogy a szerződés teljesítésével kapcsolatos döntéseknél, nyilatkozattételeknél, intézkedéseknél, az átadás-átvételi jegyzőkönyv aláírásánál a feleket képviseljék. A felek nyilatkozattételre és intézkedésre jogosult képviselői:
      1. a Vevő képviselői:

Szerződéses kérdésekben: ………….

tel: +36-1/441-…………… fax: +36-1/441-……….

e-mail: […………………………](mailto:Laszlo.Polyak@parlament.hu)

Szakmai kérdésekben: …......................

tel: +36-1/441-…..

e-mail:………..............

* + 1. Az Eladó képviselői

Szerződéses kérdésekben: …………………..

tel: +………………………… fax: +………….……………………..

e-mail: …………………………………..

Szakmai kérdésekben……………………

tel: +………………………… fax: +………….……………………..

e-mail: …………………………………..

Hibabejelentés:

tel: +………………………… fax: +………….……………………..

e-mail: …………………………………..

* 1. A felek képviselői jogosultak és kötelesek megtenni minden, a szerződés teljesítése érdekében szükséges intézkedést és nyilatkozatot, amely nem ellentétes a jelen szerződésben és annak mellékleteiben foglaltakkal, valamint nem minősül a szerződés módosításának, kiegészítésének.
  2. A megnevezett személyek illetve adataik változásáról felek haladéktalanul kötelesek egymást írásban értesíteni, amely értesítés nem minősül a Szerződés módosításának.
  3. A kijelölt személyek egymás között valamennyi, a jelen szerződéssel kapcsolatban közlést, intézkedést és döntést írásban rögzítenek.
  4. A Szerződő Felek a másik félnek szóló értesítéseket, nyilatkozatokat írásban, postai úton ajánlott küldeményként, kézbesítő útján vagy telefaxon illetve elektronikus levélben küldik meg. A Szerződéses kérdésekkel és a teljesítéssel kapcsolatos lényeges közléseket nem lehet elektronikus levélben és telefaxon hatályosan megtenni. Egyéb tárgyú elektronikus levél és telefax esetén az átvételt vissza kell igazolni.
  5. A postai küldemény a kézbesítés napján, a telefax üzenet pedig az adási nyugtán feltüntetett időpontban minősül kézbesítettnek. A küldeményt elektronikus levélben feladott nyilatkozat esetén a visszaigazolás időpontjában, annak hiányában a megküldést követő első munkanapon, személyes átadás esetén azonnal kézbesítettnek kell tekinteni.

1. **A szerződés teljesítésére vonatkozó egyéb megállapodások**
   1. Az átadás-átvétel, teljesítés helyére való szállítás, telepítés, beüzemelés és a karbantartási feladatok vonatkozásában a Felek rögzítik, hogy a Vevő használatában lévő ingatlanok területén a közlekedő útvonal és a munkavégzés helyszínének teljes körű védelméről valamint tisztántartásáról való gondoskodás az Eladó feladata.
   2. Az Eladó felelős a teljesítésben közreműködők és a helyszínen tartózkodó személyek testi épségével, egészségével, életével, valamint a Vevő vagyonával kapcsolatban általa illetve alvállalkozói, közreműködői által okozott károkért, továbbá az érvényes magyar munkavédelmi-, tűzrendészeti és környezetvédelmi hatósági előírások betartásáért.
   3. Az Eladó kötelezettsége a berendezések telepítéséhez, üzembe helyezéséhez illetve karbantartásához, javításához szükséges munkaterület átvételének időpontjától, a munkavégzés teljes időtartama alatt, a munkavédelem megszervezése, az egészségvédő-, óvó rendszabályok, valamint az Országgyűlés Hivatala által használt épületekben érvényes, – a jelen szerződés 6. számú mellékletét képező – területén munkát végző külső gazdálkodó szervezetre, vállalkozóra, illetve ezek dolgozóira vonatkozó munkavédelmi, tűzvédelmi és munkarendi előírások rendszabályok betartása.
   4. Az Eladó kötelezettséget vállal arra, hogy az alkatrészellátást az átadás-átvételtől számított 8 évig biztosítja.
   5. Az Eladó felelős a teljesítéshez szükséges számú és szaktudású szakember és műszaki felszereltség rendelkezésre állásáért, továbbá a teljesítésben közreműködő személyek testi épségével, egészségével, életével valamint a Vevő vagyonával kapcsolatban általa okozott károkért, továbbá az érvényes magyar jogszabályok, hatósági előírások betartásáért.
   6. Az Eladó kijelenti, hogy az alkalmassága igazolása során bemutatott, a szerződés teljesítésben személyesen közreműködő, a szállítandó berendezés gyártója által szervezett képzésben igazoltan részt vett szakemberek a következők:

|  |  |  |  |
| --- | --- | --- | --- |
|  | Gyártó | berendezés típusa / típuscsaládja | Szakember neve |
| Csomagvizsgáló |  |  |  |
| a kombinált keresőkapu |  |  |  |

|  |  |
| --- | --- |
| Bővített sugárvédelmi végzettséggel rendelkező szakember: |  |

(A nyertes ajánlat alapján kerül kitöltésre.)

* 1. Az Eladó kijelenti, hogy … db, a sugárzásmérés ellenőrzéséhez szükséges, ……………………. érvényességű hitelesítéssel rendelkező sugármérő a szerződéskötéskor igénybe vehető a teljesítéséhez, továbbá kötelezettséget vállal arra, hogy a szerződés időtartama alatt folyamatosan rendelkezésre fog állni legalább 1 db érvényes hitelesítésű sugármérő.

(A nyertes ajánlat alapján kerül kitöltésre.)

* 1. A szerződés teljesítése során kapacitás igénybevételére nem kerül sor.

vagy: A szerződés teljesítéshez a következő vállalkozás nyújt kapacitást: ……………………………………………………….

(A nyertes ajánlat alapján kerül kitöltésre.)

* 1. A szerződés teljesítéséhez szükséges mindennemű engedély beszerzése az Eladó felelőssége és kötelezettsége.
  2. Az Eladó a berendezések telepítésére, üzembe helyezésére vonatkozó munka megszervezése során figyelembe veszi azt a körülményt, hogy az Országházban tartott rendezvények miatt esetenként le kell állítani a munkavégzést. Az Eladó a munka leállítása miatt nem jogosult a teljesítési határidő, valamint a szerződéses ár módosítására.
  3. Az Országházban és az Országgyűlés Irodaházában munkát végző személyek hozzájárulnak ahhoz, hogy személyes adataikat az Országgyűlési Őrség kezelje, ellenőrizze. Az Eladó a szerződéskötést követően átadja azon szakemberek névsorát, akiknek a szerződés teljesítése során az Országház épületében kell munkát végezniük. Amennyiben bármely szakember ellen kifogás merül fel, úgy az Eladó köteles helyette más személyt kijelölni.
  4. Az Eladó a munkaterületet a szerződéses kötelezettségeinek elvégzését követően, az átvettel azonos minőségű állapotban adja vissza a Vevőnek.
  5. Az Eladó kijelenti, hogy a berendezésekre vonatkozóan harmadik személynek nem áll fenn olyan joga, amely a Vevő tulajdonszerzését akadályozza, korlátozza.
  6. Eladó jogszavatosságot vállal azért, hogy az általa nyújtott szolgáltatások, átadott, szállított termékek, eszközök illetve azok bármely részének a Vevő által történő igénybevétele nem sérti harmadik személy szerzői jogát, szabadalomhoz, védjegyhez, ipari mintaoltalomhoz fűződő, forgalmazási vagy bármely más szerzői jogi, iparjogvédelmi oltalmat élvező jogát. Eladó harmadik személy(ek) esetleges igényeivel szemben közvetlenül tartozik helytállni.
  7. A munkavégzés során keletkező hulladékok - a jogszabályoknak, hatályos előírásoknak megfelelő - kezelése az Eladó kötelezettsége, e feladatok, munkák költségét a 4.1. pontban meghatározott ellenérték tartalmazza.
  8. A munkavégzéssel összefüggésben az Eladó által a helyszínen tárolt anyagok és eszközök őrzése az Eladó feladatát képezi, azok eltűnéséből eredő károkért a Vevőt semmiféle felelősség nem terheli.
  9. A Vevőnek jogában áll a berendezéseket, valamint az Eladó munkavégzését ellenőrizni. A Vevőnek jogában áll, hogy bármely időpontban gyakorolja az ellenőrzési jogát, megtekintse és megvizsgálja a munkavégzés helyszínét, a termékek, berendezések minőségét, jellemzőit.
  10. A Vevő által végzett ellenőrzések nem mentesítik az Eladót a Szerződésből fakadó kötelezettségei teljesítése alól.
  11. Az Eladó köteles a szolgáltatásokat (különösen telepítés, beállítás stb.) a Vevő igényei figyelembe vételével, a gyártói utasítások, a hatályos jogszabályok és szakmai szabályok, szabványok, szakmai szokások, illetve hatósági előírások betartása mellett teljesíteni.
  12. A szerződő felek megállapodnak, hogy amennyiben valamely vevői igény, vagy cél nincs összhangban valamely előírással, szabvánnyal, vagy korábban hozott vevői döntéssel, arra az Eladó a Vevő figyelmét írásban felhívja.
  13. Amennyiben a jelen Szerződés teljesítése során a Vevő jogszabályba ütköző, célszerűtlen, szakszerűtlen utasítást adna, az Eladó köteles írásban figyelmeztetéssel élni. Az Eladó köteles minden olyan kárt megtéríteni, amely a jelen pontban írt kötelezettségének megszegése után következett be.

1. **Alvállalkozók bevonása**
   1. A jelen szerződést a Kbt. 138. § (1) bekezdéseiben foglaltak értelmében a közbeszerzési eljárás nyerteseként szerződő fél köteles teljesíteni, a teljesítésben a Szerződés 5. sz. mellékletben felsorolt alvállalkozók vehetnek részt, további alvállalkozók – a Vevő előzetes hozzájárulásával történő – bevonására a Kbt. 138. § (3) bekezdése vonatkozik.
   2. Az Eladó a szerződés teljesítésében résztvevő alvállalkozók, közreműködők tevékenységéért illetve mulasztásáért sajátjaként felel.
2. **Titoktartás, információk bizalmas kezelése**
   1. Az Eladót titoktartási kötelezettség terheli a jelen Szerződés teljesítése során a Vevővel, annak tevékenységével kapcsolatban tudomására jutott mindennemű, közérdekű adatnak vagy közérdekből nyilvános adatnak nem minősülő adat, információ, ismeret vonatkozásában. E titoktartási kötelezettség kiterjed az Eladó alvállalkozóira, alkalmazottaira, valamennyi közreműködőjére is, akiket erre az Eladó köteles hitelt érdemlően figyelmeztetni.
   2. Az Eladó a szerződésre vonatkozó bármely okmányt, dokumentációt és információt kizárólag a szerződés teljesítésére használhatja fel, azokat a Vevő előzetes írásos hozzájárulása nélkül nem hozhatja harmadik személy tudomására.
   3. A titok megsértéséből eredően okozott károkért az Eladó felel.
   4. A jelen pont szerinti titoktartási kötelezettség alól jogszabály felmentést adhat.
   5. A titoktartási kötelezettség időbeli korlát nélkül áll fenn.
3. **Átláthatóság**
   1. Az Eladó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy átlátható szervezetnek minősül. Nyilatkozata a Szerződés 4. számú mellékletét képezi. Az Eladó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja a Vevőt.
   2. Az Eladó tudomásul veszi, hogy a valótlan tartalmú nyilatkozat alapján kötött szerződést a Vevő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
   3. Az Eladó kötelezettséget vállal arra, hogy kizárólag olyan közreműködőt vesz igénybe a jelen szerződés teljesítése során, amely átlátható szervezet.
4. **Vitás kérdések rendezése, jogorvoslat**
   1. A Vevőnek és az Eladónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
   2. Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita megoldásához, úgy a perben eljáró bíróságot a 2016. évi CXXX. törvény (Pp.) rendelkezései alapján kell kiválasztani.
5. **A szerződés módosítása**

A jelen szerződés módosítása kizárólag a Kbt. 141. §-142. §-aiban foglaltak és a Kbt. 37. § (1) bekezdésében előírt közzétételi kötelezettség figyelembe vételével, mindkét fél egyetértésével, a szerződés aláírására jogosult személyek aláírásával, figyelembe történhet.

1. **A szerződés megszűnése**
   1. A Vevő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben
2. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
3. az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
4. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   1. A Vevő a Kbt. 143. § (2) bekezdése alapján köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Vevő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha
5. az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
6. az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. Az Eladó súlyos szerződésszegése esetén Vevő elállásra illetve a szerződés azonnali hatályú felmondására jogosult.
   2. Súlyos szerződésszegésnek minősül:

* a jelen Szerződés 2.1. pontjában meghatározott határidő tekintetében 15 naptári napot meghaladó késedelem, amelynek oka olyan körülmény, amelyért az eladó felelős,
* a hibaelhárítási, karbantartási kötelezettségnek írásbeli felszólításban előírt határidőre történő teljesítésének elmulasztása,
* a jelen Szerződésben előírt fizetési feltételek ismételt megszegése
* a jelen Szerződésben előírt titoktartási kötelezettség megszegése
* a Vevő részére történő, a felelősségbiztosítás alapján meg nem térülő károkozás.
  1. A Vevő a következő karbantartási ciklus kezdetét megelőző 30 nappal jogosult a szerződés felmondására, amennyiben az Eladó egyéb szerződésszegést követ el.
  2. A Szerződésben meghatározott elállási, felmondási jog – az annak alapjául szolgáló körülmény bekövetkezésének napját követő naptól kezdődően – a Vevő által történő érvényesítése Vevőnek az Eladóhoz intézett írásbeli, a jelen Szerződésben meghatározottak szerint megküldött nyilatkozatával történik.
  3. A Szerződés megszűnése esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. **Záró rendelkezések**
   1. A jelen szerződés az aláírása napjától hatályos.
   2. A jelen szerződésben nem szabályozott kérdések tekintetében a közbeszerzésekről szóló 2015. évi CXLIII. törvény, a polgári törvénykönyvről szóló 2013. évi V. törvény és a vonatkozó magyar jogszabályok irányadók.
   3. A felek a szerződést elolvasás és értelmezés után, a mellékletek áttanulmányozását követően, mint akaratukkal mindenben megegyezőt, jóváhagyólag aláírják.
   4. A jelen szerződés hat, egymással mindenben megegyező, eredeti példányban készült, amelyből négy példány a Vevőt, kettő példány az Eladót illeti meg.
   5. A jelen szerződés elválaszthatatlan részét képezik a következő mellékletek:

1. sz. melléklet: A Vevő által meghatározott műszaki követelmények

2. sz. melléklet: A szállítandó berendezések magyar nyelvű, részletes műszaki leírásai

3. sz. melléklet: A szállítandó berendezések árait és a teljesítendő szolgáltatások díjait tartalmazó táblázat

4. sz. melléklet: Átláthatósági nyilatkozat

5. sz. melléklet: Nyilatkozat a Kbt. 138. § (3) bekezdése alapján a teljesítésben résztvevő alvállalkozókról

6. számú melléklet: Az Országházban és az Országgyűlés Irodaházában érvényes speciális munkarendi, munka- és tűzvédelmi rendszabályok

7. sz. melléklet: A felelősségbiztosításra vonatkozó, a szerződésben előírt dokumentumok,

8. sz. melléklet: Biztosíték okmány (Az 1. számla benyújtásakor)

Kelt: Budapest, 2018. ………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_  ……………………………….  ……………………………..  Országgyűlés Hivatala  Vevő | \_\_\_\_\_\_\_\_\_\_\_\_\_\_\_\_\_  ……………………………….  ……………………………..  ………………………………  Eladó |